IBM

Η δραστηριότητά της εκτείνεται στους τομείς του Υλικού, του Λογισμικού, των Δικτύων, αλλά και των Ολοκληρωμένων Υπηρεσιών Πληροφορικής. Η επιχειρηματική της προσπάθεια εστιάζεται σε δύο βασικές προτεραιότητες: Τη δημιουργία, την ανάπτυξη και την εξέλιξη των πιο προηγμένων Τεχνολογιών Πληροφορικής των ημερών μας και την μετατροπή των τεχνολογιών αυτών σε πραγματική επιχειρηματική αξία, σε μοχλό ανάπτυξης και προόδου για τους πελάτες της.

Ιστορική αναδρομή
H IBM ιδρύθηκε στην Πολιτεία της Νέας Υόρκης τον Ιούνιο του 1911 ως Computing - Tabulating - Recording Co. (C-T-R) και προέκυψε από τη συνένωση των Computing Scale Co. of America, της The Tabulating Machine Co., και της The International Time Recording Co. of New York. Το 1924, η C-T-R υιοθέτησε την επωνυμία International Business Machines (IBM).